               IL-KUMMISSJONI EWROPEA
            Brussell, 10.2.2022
            COM(2022) 36 final
            2022/0024(NLE)

            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed f’isem l-Unjoni Ewropea fil-Forum Dinji għall-Armonizzazzjoni tar-Regolamenti tal-Vetturi tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għall-modifiki għar-Regolamenti tan-NU Nri 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 u 163, fir-rigward tal-proposta għal Regolament ġdid tan-NU dwar it-tajers bl-istuds, fir-rigward tal-proposta għal Regolament Tekniku Globali (GTR) ġdid tan-NU dwar id-durabbiltà tal-batteriji fil-vetturi għall-vetturi elettriċi, fir-rigward tal-proposta għal emendi għar-Riżoluzzjoni Konsolidata R.E.5, fir-rigward tal-proposta għall-awtorizzazzjoni għall-iżvilupp ta’ emenda 4 tal-GTR Nru 3 tan-NU, u fir-rigward tal-proposta għall-awtorizzazzjoni biex jiġi żviluppat GTR ġdid tan-NU dwar l-emissjonijiet ta’ partikuli tal-brejkijiet

               MEMORANDUM TA’ SPJEGAZZJONI

               1.SUĠĠETT TAL-PROPOSTA

               Din il-proposta tikkonċerna deċiżjoni li tistabbilixxi l-pożizzjoni li għandha tittieħed f’isem l-Unjoni fil-Forum Dinji għall-Armonizzazzjoni tar-Regolamenti tal-Vetturi tal-Kummissjoni Ekonomika għall-Ewropa tan-Nazzjonijiet Uniti (WP.29) fir-rigward tal-adozzjoni ta’ emendi għar-Regolamenti eżistenti tan-NU u ta’ emendi għar-Regolamenti Tekniċi Globali eżistenti tan-NU.

               2.KUNTEST TAL-PROPOSTA

               2.1.Il-Ftehim tal-1958 u l-Ftehim tal-1998

               L-għan tal-Ftehim tal-Kummissjoni Ekonomika għall-Ewropa tan-Nazzjonijiet Uniti (“NU/KEE”) li jikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet li jistgħu jintramaw u/jew jintużaw f’vetturi bir-roti u l-kundizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawn il-preskrizzjonijiet (“il-Ftehim Rivedut tal-1958”) u tal-Ftehim li jistabbilixxi r-Regolamenti Tekniċi Globali għall-vetturi bir-roti, tagħmir u partijiet li jistgħu jitwaħħlu u/jew jintużaw f’vetturi bir-roti (“il-Ftehim Parallel”) huwa li jiżviluppaw rekwiżiti armonizzati maħsubin biex jeliminaw l-ostakli tekniċi għall-kummerċ fil-vetturi bil-mutur bejn il-Partijiet Kontraenti tan-NU/KEE u li jiżguraw li t-tali vetturi joffru livell għoli ta’ sikurezza u ta’ ħarsien tal-ambjent. Għall-UE, il-Ftehimiet daħlu fis-seħħ fl-24 ta’ Marzu 1998 u fil-15 ta’ Frar 2000 rispettivament. It-tnejn li huma jiġu amministrati mill-Forum Dinji għall-Armonizzazzjoni tar-Regolamenti tal-Vetturi tan-NU/KEE (“il-Grupp ta’ Ħidma Nru 29” jew “id-WP.29”).

               2.2. Il-Forum Dinji għall-Armonizzazzjoni tar-Regolamenti tal-Vetturi tal-Kummissjoni Ekonomika għall-Ewropa tan-Nazzjonijiet Uniti (NU/KEE) - il-Grupp ta’ Ħidma Nru 29 jew id-WP. 29

               Id-WP.29 joffri qafas uniku għal regolamenti dwar il-vetturi armonizzati fuq livell dinji. Id-WP.29 huwa grupp ta’ ħidma permanenti fil-qafas istituzzjonali tan-Nazzjonijiet Uniti li għandu mandat speċifiku u regoli ta’ proċedura. Huwa jaħdem bħala forum globali li jippermetti diskussjonijiet miftuħin dwar ir-regolamenti dwar il-vetturi bil-mutur, u fih tiġi diskussa l-implimentazzjoni tal-Ftehim Rivedut tal-1958 u tal-Ftehim Parallel. Kull pajjiż li huwa membru tan-Nazzjonijiet Uniti u kull organizzazzjoni reġjonali għall-integrazzjoni ekonomika li l-pajjiżi membri tan-Nazzjonijiet Uniti jwaqqfu jistgħu jieħdu sehem bis-sħiħ fl-attivitajiet tad-WP.29 u jsiru parti kontraenti tal-Ftehimiet dwar il-vetturi li d-WP.29 jamministra. L-Unjoni Ewropea hija parti għal dawn il-Ftehimiet
                  1
               .

               Il-laqgħat tad-WP.29 tan-NU/KEE jsiru tliet darbiet fis-sena, jiġifieri f’Marzu, f’Ġunju, u f’Novembru. F’kull sessjoni tal-laqgħat jistgħu jiġu adottati Regolamenti ġodda tan-NU, Regolamenti Tekniċi Globali ġodda tan-NU (“GTRs tan-NU”), emendi għar-Regolamenti u għar-Riżoluzzjonijiet eżistenti tan-NU skont il-Ftehim Rivedut tal-1958 u emendi għall-GTRs u għar-Riżoluzzjonijiet eżistenti tan-NU skont il-Ftehim Parallel, sabiex ikun jista’ jsir progress tekniku. Qabel kull laqgħa tad-WP.29, dawn l-emendi l-ewwel jiġu diskussi fil-livell tekniku f’korpi sussidjarji speċjalizzati tad-WP.29.

               Wara dan, issir votazzjoni fil-livell tad-WP.29 (jiġifieri b’maġġoranza kwalifikata tal-Partijiet Kontraenti preżenti li jkunu qed jivvutaw għall-proposti marbutin mal-Ftehim Rivedut tal-1958 u b’vot ta’ kunsens tal-Partijiet Kontraenti preżenti li jkunu qed jivvutaw għall-proposti marbutin mal-Ftehim Parallel).

               Il-pożizzjoni li trid tittieħed f’isem l-Unjoni dwar ir-Regolamenti tan-NU u l-GTRs tan-NU l-ġodda, l-emendi, is-supplimenti u r-rettifiki, u r-Riżoluzzjonijiet tagħhom hija stabbilita qabel kull laqgħa tad-WP.29 b’Deċiżjoni tal-Kunsill skont l-Artikolu 218(9) tat-TFUE.

               2.3. L-att previst tad-WP.29

               Bejn it-8 u l-11 ta’ Marzu 2022, waqt il-186 sessjoni tiegħu, id-WP.29 jista’ jadotta l-proposti għall-modifiki għar-Regolamenti tan-NU Nri 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162, u 163, il-proposta għal Regolament ġdid tan-NU dwar it-tajers bl-istuds, il-proposta għal GTR ġdid tan-NU dwar id-durabbiltà tal-batteriji fil-vetturi għall-vetturi elettriċi, il-proposta għal emendi għar-Riżoluzzjoni Konsolidata R.E.5, il-proposta għall-awtorizzazzjoni għall-iżvilupp ta’ emenda 4 tal-GTR tan-NU Nru 3 u l-proposta għall-awtorizzazzjoni għall-iżvilupp ta’ GTR ġdid tan-NU u dwar l-emissjonijiet ta’ partikuli tal-brejkijiet.

               3. IL-POŻIZZJONI LI TRID TITTIEĦED F’ISEM L-UNJONI

               Is-sistema tad-WP.29 issaħħaħ l-armonizzazzjoni internazzjonali tal-istandards tal-vetturi. Il-Ftehim tal-1958 għandu rwol importanti f’dan l-objettiv minħabba li l-manifatturi tal-UE jistgħu joperaw skont sett komuni ta’ Regolamenti dwar l-approvazzjoni tat-tip bl-għarfien li l-Partijiet Kontraenti se jirrikonoxxu l-prodott bħala prodott li jikkonforma mal-leġiżlazzjoni nazzjonali tagħhom. Pereżempju, din l-iskema ppermettiet li r-Regolament (KE) Nru 661/2009 dwar is-sikurezza ġenerali tal-vetturi bil-mutur iħassar iktar minn 50 Direttiva tal-UE u jissostitwihom bir-Regolamenti korrispondenti żviluppati fil-kuntest tal-Ftehim tal-1958.

               Approċċ simili huwa segwit fil-każ tar-Regolament (UE) 2018/858 tal-Parlament Ewropew u tal-Kunsill
                  2
                li jistabbilixxi d-dispożizzjonijiet amministrattivi u r-rekwiżiti tekniċi għall-approvazzjoni tat-tip u t-tqegħid fis-suq tal-vetturi, sistemi, komponenti u unitajiet tekniċi separati ġodda kollha. Dan ir-Regolament jinkorpora r-regolamenti li ġew adottati skont il-Ftehim Rivedut tal-1958 (“ir-Regolamenti tan-NU”) fis-sistema tal-approvazzjoni tat-tip tal-UE, bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni.

               Ladarba d-WP.29 jadotta l-proposti għal modifiki għal Regolamenti tan-NU jew għal Regolamenti ġodda tan-NU, u ladarba s-Segretarju Eżekuttiv tan-NU/KEE jgħarraf lill-Partijiet Kontraenti b’dawn l-atti, jekk il-Partijiet Kontraenti li jikkostitwixxu minoranza li timblokka ma joġġezzjonawx għalihom fi żmien sitt xhur, l-atti jkunu jistgħu finalment jidħlu fis-seħħ u jkunu jistgħu jiġu trasposti fir-regoli nazzjonali applikabbli ta’ kull Parti Kontraenti. Fl-UE, it-traspożizzjoni titlesta ladarba dawn l-atti jiġu ppubblikati f’Il-Ġurnal Uffiċjali tal-Unjoni Ewropea.

               Għalhekk, jeħtieġ li tiġi ddefinita l-pożizzjoni tal-Unjoni b’rabta mal-atti li ġejjin:

               –il-proposti għal modifiki għar-Regolamenti tan-NU Nri 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 u 163, li huma relatati mal-aġġornament tad-dispożizzjonijiet dwar l-approvazzjoni tat-tip internazzjonali ta’ vettura sħiħa, mal-istorbju mill-vetturi bi tliet roti, mal-kompatibbiltà elettromanjetika, mal-ibbrejkjar tal-vetturi tqal, mal-ispidometru, mal-adometru,  mal-apparat għall-viżjoni indiretta, mal-istorbju mill-vetturi tal-kategoriji M u N, mal-installazzjoni ta’ apparat tad-dawl u tas-sinjalar bid-dawl għall-vetturi tal-kategorija L3, mal-akkoppjament mekkaniku, mal-emissjonijiet tal-ħoss tal-mopeds, mal-ibbrakjar (il-kategorija L tal-vetturi), mat-tagħmir tal-isteering, mal-parts ta' sostituzzjoni tal-brejkijiet, mal-vetturi M2 u M3, mat-tajers b’wiċċ ġdid għal karozzi tal-passiġġiera, mal-vetturi kummerċjali u l-karrijiet tagħhom, mas-sistemi ta’ allarm u ta’ kontra s-serq, mar-reżistenza tat-tajers għad-dawrien, l-istorbju tad-dawrien tagħhom u l-qabda tagħhom fuq l-imxarrab, mal-identifikazzjoni tal-kontrolli, mal-indikaturi operatorji u l-indikaturi, mal-kamp viżiv fuq quddiem tas-sewwieq, mas-sistemi tal-monitoraġġ tal-pressjoni tat-tajers, mal-installazzjoni tat-tajers, mal-apparat għas-sinjalar bid-dawl, mal-apparat għat-tidwil tat-triq, mas-sistema avvanzata għall-ibbrejkjar f'emerġenza, mal-

                  proċedura internazzjonali ta’ testijiet għall-vetturi ħfief,

                mar-reġistratur tad-data f’każ ta’ avveniment, mal-apparat għall-protezzjoni kontra użu mhux awtorizzat, mal-immobilizzaturi, mas-sistemi ta’ allarm tal-vetturi;

               –il-proposta għal Regolament ġdid tan-NU dwar it-tajers bl-istuds;

               –il-proposta għal GTR ġdid tan-NU dwar id-durabbiltà tal-batteriji fil-vetturi għall-vetturi elettriċi; kif ukoll

               –il-proposta għal emendi tar-Riżoluzzjoni Konsolidata R.E.5;

               imressqa għall-votazzjoni waqt il-laqgħa tad-WP.29 ta’ Marzu tal-2022 li se ssir bejn it-8 u l-11 ta’ Marzu 2022. Barra minn hekk, jeħtieġ li tiġi ddefinita l-pożizzjoni tal-Unjoni b’rabta mal-affarijiet li ġejjin:

               –il-proposta għall-awtorizzazzjoni biex tiġi żviluppata emenda 4 tal-GTR Nru 3 tan-NU dwar is-sistemi tal-ibbrejkjar tal-muturi; kif ukoll

               –il-proposta għall-awtorizzazzjoni tal-iżvilupp ta’ GTR ġdid tan-NU dwar l-emissjonijiet ta’ partikuli tal-brejkijiet.

               Jenħtieġ li l-Unjoni tappoġġa l-atti msemmijin hawn fuq minħabba li dawn jikkonformaw mal-politika tas-suq intern tal-Unjoni f’dak li għandu x’jaqsam mal-industrija tal-karozzi u minħabba li huma konsistenti mal-politiki tal-Unjoni dwar it-trasport, dwar il-klima u dwar l-enerġija.

               Dawn l-atti kollha għandhom impatt tassew pożittiv fuq il-kompetittività tal-industrija tal-karozzi tal-UE u fuq il-kummerċ internazzjonali tagħha. Il-vot favur dawn l-atti se jippromwovi l-progress teknoloġiku, se joffri vantaġġi f’termini tal-ekonomiji ta’ skala, se jipprevjeni l-frammentazzjoni tas-suq intern u se jiżgura li l-istandards tal-karozzi jiġu applikati bl-istess mod fl-Unjoni kollha.

               Il-proposta għal emendi għar-Regolament tan-NU Nru 117
                  3
                (ir-reżistenza tat-tajers għad-dawrien, l-istorbju tad-dawrien tagħhom u l-qabda tagħhom fuq l-imxarrab) mhux se tkun lesta għall-votazzjoni fil-laqgħa tad-WP.29 ta’ Marzu tal-2022 u teħtieġ li tiġi diskussa aktar fil-korpi sussidjarji speċjalizzati tad-WP.29 tal-NU/KEE.

               L-għarfien espert estern mhuwiex rilevanti fil-każ ta’ din il-proposta. Madankollu, din se tiġi eżaminata mill-Kumitat Tekniku dwar il-Vetturi bil-Mutur.

               4.BAŻI LEGALI

               4.1.
                     Bażi ġuridika proċedurali

               4.1.1.
                     Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi Deċiżjonijiet li jistabbilixxu “il-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               Il-kunċett ta’ “atti li jkollhom effetti legali” jinkludi l-atti li għandhom effetti legali bis-saħħa ta’ regoli tad-dritt internazzjonali li jirregolaw il-korp inkwistjoni. Dan jinkludi wkoll l-istrumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-Unjoni”
                  4
               .

               4.1.2.
                     Applikazzjoni għal dan il-każ

               Id-WP.29 huwa korp li fih il-Partijiet Kontraenti tan-NU/KEE jiddiskutu bejniethom l-implimentazzjoni tal-Ftehim Rivedut tal-1958 u tal-Ftehim Parallel.

               L-atti li d-WP.29 qed jintalab jadotta huma atti li għandhom effetti legali.

               Ir-Regolamenti tan-NU fl-att previst ikunu jorbtu lill-Unjoni u flimkien mal-GTRs tan-NU u mar-Riżoluzzjonijiet tan-NU jistgħu jinfluwenzaw b’mod deċiżiv il-kontenut tal-leġiżlazzjoni tal-UE fil-qasam tal-approvazzjoni tat-tip tal-vetturi.

               L-atti previsti la jissupplimentaw u lanqas jemendaw il-qafas istituzzjonali tal-Ftehim.

               Għalhekk, il-bażi ġuridika proċedurali għad-deċiżjoni proposta hija l-Artikolu 218(9) tat-TFUE.

               4.2.
                     Bażi ġuridika sostantiva

               4.2.1.
                     Prinċipji

               Il-bażi ġuridika sostantiva għal deċiżjoni skont l-Artikolu 218(9) tat-TFUE tiddependi qabelxejn mill-objettiv u l-kontenut tal-att previst li fir-rigward tiegħu tittieħed pożizzjoni f’isem l-Unjoni. Jekk l-att previst ikollu żewġ miri jew żewġ komponenti, u jekk waħda minn dawn il-miri jew wieħed minn dawk il-komponenti jkun jista’ jiġi identifikat bħala dak ewlieni, filwaqt li l-ieħor ikun sempliċement inċidentali, id-Deċiżjoni skont l-Artikolu 218(9) tat-TFUE trid tissejjes fuq bażi ġuridika sostantiva waħda, jiġifieri dik meħtieġa mill-mira jew mill-komponent ewlieni jew predominanti.

               4.2.2. Applikazzjoni għal dan il-każ

               L-objettiv ewlieni u l-kontenut tal-att previst huma relatati mal-approssimazzjoni tal-liġijiet. Għalhekk, il-bażi ġuridika sostantiva għad-deċiżjoni proposta hija l-Artikolu 114 tat-TFUE.

               4.3.
                     Konklużjoni

               Jenħtieġ li l-bażi ġuridika tad-deċiżjoni proposta tkun l-Artikolu 114 tat-TFUE, flimkien mal-Artikolu 218(9) tiegħu.

               2022/0024 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tittieħed f’isem l-Unjoni Ewropea fil-Forum Dinji għall-Armonizzazzjoni tar-Regolamenti tal-Vetturi tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għall-modifiki għar-Regolamenti tan-NU Nri 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 u 163, fir-rigward tal-proposta għal Regolament ġdid tan-NU dwar it-tajers bl-istuds, fir-rigward tal-proposta għal Regolament Tekniku Globali (GTR) ġdid tan-NU dwar id-durabbiltà tal-batteriji fil-vetturi għall-vetturi elettriċi, fir-rigward tal-proposta għal emendi għar-Riżoluzzjoni Konsolidata R.E.5, fir-rigward tal-proposta għall-awtorizzazzjoni għall-iżvilupp ta’ emenda 4 tal-GTR Nru 3 tan-NU, u fir-rigward tal-proposta għall-awtorizzazzjoni biex jiġi żviluppat GTR ġdid tan-NU dwar l-emissjonijiet ta’ partikuli tal-brejkijiet

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 114, flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Bid-Deċiżjoni tal-Kunsill 97/836/KE
                  5
               , l-Unjoni aderiet mal-Ftehim tal-Kummissjoni Ekonomika għall-Ewropa tan-Nazzjonijiet Uniti (NU/KEE) li jikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet li jistgħu jitwaħħlu u/jew jintużaw f’vetturi bir-roti u l-kondizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawn il-preskrizzjonijiet (“il-Ftehim Rivedut tal-1958”). Il-Ftehim Rivedut tal-1958 daħal fis-seħħ fl-24 ta’ Marzu 1998.

               (2)Bid-Deċiżjoni tal-Kunsill 2000/125/KE
                  6
               , l-Unjoni aderiet mal-Ftehim li jistabbilixxi regolamenti tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f’vetturi bir-roti (“il-Ftehim Parallel”). Il-Ftehim Parallel daħal fis-seħħ fil-15 ta’ Frar 2000.

               (3)Ir-Regolament (UE) 2018/858 tal-Parlament Ewropew u tal-Kunsill
                  7
                jistabbilixxi dispożizzjonijiet amministrattivi u rekwiżiti tekniċi għall-approvazzjoni tat-tip u t-tqegħid fis-suq tal-vetturi, is-sistemi, il-komponenti u l-unitajiet tekniċi separati ġodda kollha. Dan ir-Regolament jinkorpora r-regolamenti li ġew adottati skont il-Ftehim Rivedut tal-1958 (“ir-Regolamenti tan-NU”) fis-sistema tal-approvazzjoni tat-tip tal-UE, bħala rekwiżiti għall-approvazzjoni tat-tip jew bħala alternattivi għal-leġiżlazzjoni tal-Unjoni.

               (4)Skont l-Artikolu 1 tal-Ftehim Rivedut tal-1958 u l-Artikolu 6 tal-Ftehim Parallel, il-Forum Dinji għall-Armonizzazzjoni tar-Regolamenti tal-Vetturi tan-NU/KEE (id-WP.29 tan-NU/KEE) jista’ jadotta proposti għal emendi għar-Regolamenti tan-NU, għar-Regolamenti Tekniċi Globali tan-NU (GTRs tan-NU) u għar-Riżoluzzjonijiet tan-NU, kif ukoll proposti għal Regolamenti tan-NU, GTRs tan-NU u Riżoluzzjonijiet tan-NU ġodda li jikkonċernaw l-approvazzjoni tal-vetturi. Barra minn hekk, skont dawk id-dispożizzjonijiet, id-WP.29 tan-NU/KEE jista’ jadotta proposti għal awtorizzazzjonijiet biex jiġu żviluppati emendi għall-GTRs tan-NU jew biex jiġu żviluppati GTRs ġodda tan-NU u jista’ jadotta proposti għall-estensjoni tal-mandati għall-GTRs tan-NU.

               (5)Id-WP.29 tan-NU/KEE, matul il-186 sessjoni tal-Forum Dinji li se ssir bejn it-8 u l-11 ta’ Marzu 2022, jista’ jadotta l-proposti għal modifiki għar-Regolamenti tan-NU Nri 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 u 163, il-proposta għal Regolament ġdid tan-NU dwar it-tajers bl-istuds, il-proposta għal GTR ġdid tan-NU dwar id-durabbiltà tal-batteriji fil-vetturi għall-vetturi elettriċi u l-proposta għal emendi għar-Riżoluzzjoni Konsolidata R.E.5. Barra minn hekk, id-WP.29 tan-NU/KEE irid jadotta l-proposta għall-awtorizzazzjoni biex tiġi żviluppata emenda 4 tal-GTR tan-NU Nru 3 dwar is-sistemi tal-ibbrejkjar tal-muturi u l-proposta għall-awtorizzazzjoni biex jiġi żviluppat GTR ġdid tan-NU dwar l-emissjonijiet ta’ partikuli tal-brejkijiet.

               (6)Huwa xieraq li tiġi stabbilita l-pożizzjoni li għandha tittieħed f’isem l-Unjoni fid-WP.29 tan-NU/KEE, fir-rigward tal-adozzjoni ta’ dawk il-proposti, minħabba li r-Regolamenti tan-NU se jorbtu lill-Unjoni u, flimkien mal-GTRs tan-NU u mar-Riżoluzzjonijiet tan-NU, jistgħu jinfluwenzaw b’mod deċiżiv il-kontenut tal-liġi tal-Unjoni fil-qasam tal-approvazzjoni tat-tip tal-vetturi.

               (7)Fid-dawl tal-esperjenza u tal-iżviluppi tekniċi, hemm bżonn li r-rekwiżiti marbutin ma’ ċerti elementi jew karatteristiċi koperti mir-Regolamenti Nri 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 u 163 tan-NU jiġu emendati, korretti, jew issupplimentati.

               (8)Sabiex ikun jista’ jsir progress tekniku u sabiex tittejjeb is-sikurezza tal-vetturi u titnaqqas l-impronta ambjentali, hemm bżonn li r-Regolament ġdid tan-NU dwar it-tajers bl-istuds u GTR ġdid tan-NU dwar id-durabbiltà tal-batteriji fil-vetturi għall-vetturi elettriċi.

               (9)Barra minn hekk, hemm bżonn li ċerti dispożizzjonijiet fir-Riżoluzzjoni R.E.5 tan-NU dwar l-ispeċifikazzjoni komuni tal-kategoriji tas-sorsi tad-dawl jiġu emendati.

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed f’isem l-Unjoni fil-186 sessjoni tal-Forum Dinji għall-Armonizzazzjoni tar-Regolamenti tal-Vetturi tan-NU/KEE li se ssir bejn it-8 u l-11 ta’ Marzu 2022 għandha tkun li tivvota favur il-proposti elenkati fl-Anness ta’ din id-Deċiżjoni.

               Artikolu 2

               Din id-Deċiżjoni hija indirizzata lill-Kummissjoni.

               Magħmul fi Brussell,

                     F'isem il-Kunsill

                     Il-President

                     (1)

                        Id-Deċiżjoni tal-Kunsill 97/836/KE tas-27 ta' Novembru 1997 bil-għan tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li jikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu jkunu ffittjati u/jew ikunu użati ma' vetturi bir-roti u l-kondizzjonijiet għar-rikonoxximent reċiproku tal-approvazzjonijiet mogħtija fuq il-bażi ta' dawn il-preskrizzjonijiet (“Ftehim Rivedut tal-1958”) (ĠU L 346, 17.12.1997, p. 78).Id-Deċiżjoni tal-Kunsill 2000/125/KE tal-31 ta' Jannar 2000 dwar il-konklużjoni tal-Ftehim dwar l-istabbiliment ta' regolamenti tekniċi globali għall-vetturi bir-roti, tagħmir u partijiet li jistgħu jitwaħħlu u/jew jintużaw f'vetturi bir-roti (“Ftehim Parallel”) (ĠU L 35, 10.2.2000, p. 12).

                     (2)

                        Ir-Regolament (UE) 2018/858 tal-Parlament Ewropew u tal-Kunsill tat-30 ta’ Mejju 2018 dwar l-approvazzjoni u s-sorveljanza tas-suq ta’ vetturi bil-mutur u t-trejlers tagħhom, u ta’ sistemi, komponenti u unitajiet tekniċi separati maħsuba għal tali vetturi, li jemenda r-Regolamenti (KE) Nru 715/2007 u (KE) Nru 595/2009 u li jħassar id-Direttiva 2007/46/KE (ĠU L 151, 14.6.2018, p. 1).

                     (3)

                        Proposta għal serje ta’ emendi 03 ġdida għar-Regolament Nru 117 tan-NU

                     (4)

                        Is-sentenza tal-Qorti tal-Ġustizzja tas-7 ta’ Ottubru 2014, Il-Ġermanja v Il-Kunsill, C-399/12, ECLI:EU:C:2014:2258, il-paragrafi 61 sa 64.

                     (5)

                        Id-Deċiżjoni tal-Kunsill 97/836/KE tas-27 ta' Novembru 1997 bil-għan tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li jikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu jkunu ffittjati u/jew ikunu użati ma' vetturi bir-roti u l-kondizzjonijiet għar-rikonoxximent reċiproku tal-approvazzjonijiet mogħtija fuq il-bażi ta' dawn il-preskrizzjonijiet (“Ftehim Rivedut tal-1958”) (ĠU L 346, 17.12.1997, p. 78).

                     (6)

                        Id-Deċiżjoni tal-Kunsill 2000/125/KE tal-31 ta' Jannar 2000 dwar il-konklużjoni tal-Ftehim dwar l-istabbiliment ta' regolamenti tekniċi globali għall-vetturi bir-roti, tagħmir u partijiet li jistgħu jitwaħħlu u/jew jintużaw f'vetturi bir-roti (“Ftehim Parallel”) (ĠU L 35, 10.2.2000, p. 12).

                     (7)

                        Ir-Regolament (UE) 2018/858 tal-Parlament Ewropew u tal-Kunsill tat-30 ta’ Mejju 2018 dwar l-approvazzjoni u s-sorveljanza tas-suq ta’ vetturi bil-mutur u t-trejlers tagħhom, u ta’ sistemi, komponenti u unitajiet tekniċi separati maħsuba għal tali vetturi, li jemenda r-Regolamenti (KE) Nru 715/2007 u (KE) Nru 595/2009 u li jħassar id-Direttiva 2007/46/KE (ĠU L 151, 14.6.2018, p. 1).

    ---documentbreak---

               IL-KUMMISSJONI EWROPEA
            Brussell, 10.2.2022
            COM(2022) 36 final

            ANNESS
            ta' [...]
            Proposta għal Deċiżjoni tal-Kunsill
            dwar il-pożizzjoni li għandha tittieħed f’isem l-Unjoni Ewropea fil-Forum Dinji għall-Armonizzazzjoni tar-Regolamenti tal-Vetturi tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għall-modifiki għar-Regolamenti tan-NU Nri 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 u 163, fir-rigward tal-proposta għal Regolament ġdid tan-NU dwar it-tajers bl-istuds, fir-rigward tal-proposta għal Regolament Tekniku Globali (GTR) ġdid tan-NU dwar id-durabbiltà tal-batteriji fil-vetturi għall-vetturi elettriċi, fir-rigward tal-proposta għal emendi għar-Riżoluzzjoni Konsolidata R.E.5, fir-rigward tal-proposta għall-awtorizzazzjoni għall-iżvilupp ta’ emenda 4 tal-GTR Nru 3 tan-NU, u fir-rigward tal-proposta għall-awtorizzazzjoni biex jiġi żviluppat GTR ġdid tan-NU dwar l-emissjonijiet ta’ partikuli tal-brejkijiet

               ANNESS

                        Regolament Nru

                        Titlu tal-punt fl-aġenda

                        Referenza tad-dokument
                           1

                        0

                        Proposta għas-Suppliment 1 għas-serje 04 ta’ emendi għar-Regolament Nru 0 tan-NU (IWTVA)

                        ECE/TRANS/WP.29/1161, para. 64, abbażi ta’ WP.29-185-10

                        ECE/TRANS/WP.29/2022/2

                        9

                        Proposta għas-Suppliment 2 tas-serje 08 ta’ emendi għar-Regolament Nru 9 tan-NU (L-istorbju mill-vetturi bi tliet roti) ECE/TRANS/WP.29/GRBP/72, para. 3, abbażi ta’ ECE/TRANS/WP.29/GRBP/2021/23 kif emendat permezz ta’ GRBP-74-43

                        ECE/TRANS/WP.29/2022/3

                        10

                        Proposta għas-Suppliment 2 tas-serje 06 ta’ emendi għar-Regolament Nru 10 tan-NU (Il-kompatibbiltà elettromanjetika) (ECE/TRANS/WP.29/GRE/85, para. 35, abbażi ta’ ECE/TRANS/WP.29/GRE/2021/10 kif emendat permezz ta’ GRE-85-06)

                        ECE/TRANS/WP.29/2022/33

                        13

                        Proposta għas-serje 12 ġdida ta’ emendi għar-Regolament Nru 13 tan-NU (L-ibbrejkjar tal-vetturi tqal) ECE/TRANS/WP.29/GRVA/11, para. 91, abbażi ta’ ECE/TRANS/WP.29/GRVA/2021/25

                        ECE/TRANS/WP.29/2022/12

                        39

                        Proposta għas-Suppliment 2 tas-serje 01 ta’ emendi għar-Regolament Nru 39 tan-NU (L-ispidometru u l-Odometru) (ECE/TRANS/WP.29/GRSG/101, para. 56, abbażi ta’ ECE/TRANS/WP.29/GRSG/2021/20/Rev.1)

                        ECE/TRANS/WP.29/2022/21

                        46

                        Proposta għas-serje 05 ta’ emendi għar-Regolament Nru 46 tan-NU (L-apparat għall-viżjoni indiretta) ECE/TRANS/WP.29/GRSP/101, para. 41, abbażi ta’ ECE/TRANS/WP.29/GRSP/2021/18 kif emendat permezz ta’ GRSG-122-08

                        ECE/TRANS/WP.29/2022/52

                        51

                        Proposta għas-Suppliment 7 tas-serje 03 ta’ emendi għar-Regolament Nru 51 tan-NU (L-istorbju mill-vetturi tal-kategoriji M u N) ECE/TRANS/WP.29/GRBP/72, para. 5, abbażi ta’ ECE/TRANS/WP.29/GRBP/2021/22 u para. 5 tar-rapport

                        ECE/TRANS/WP.29/2022/4

                        53

                        Proposta għas-Suppliment 22 tas-serje 01 ta’ emendi għar-Regolament Nru 53 tan-NU (L-installazzjoni ta’ apparat tad-dawl u tas-sinjalar bid-dawl għall-vetturi L3) (ECE/TRANS/WP.29/GRE/85, para. 37, abbażi ta’ ECE/TRANS/WP.29/GRE/2021/23 kif emendat permezz ta’ GRE-85-27

                        ECE/TRANS/WP.29/2022/34

                        53

                        Proposta għas-Suppliment 5 tas-serje 02 ta’ emendi għar-Regolament Nru 53 tan-NU (L-installazzjoni ta’ apparat tad-dawl u tas-sinjalar bid-dawl għall-vetturi L3) (ECE/TRANS/WP.29/GRE/85, para. 37, abbażi ta’ ECE/TRANS/WP.29/GRE/2021/23 kif emendat permezz ta’ GRE-85-27)

                        ECE/TRANS/WP.29/2022/35

                        53

                        Proposta għas-Suppliment 2 tas-serje 03 ta’ emendi għar-Regolament Nru 53 tan-NU (L-installazzjoni ta’ apparat tad-dawl u tas-sinjalar bid-dawl għall-vetturi L3) (ECE/TRANS/WP.29/GRE/85, para. 37, abbażi ta’ ECE/TRANS/WP.29/GRE/2021/23 kif emendat permezz ta’ GRE-85-27)

                        ECE/TRANS/WP.29/2022/36

                        55

                        Proposta għar-Rettifika 2 tas-serje 01 ta’ emendi għar-Regolament Nru 55 tan-NU (L-akkoppjamenti mekkaniċi) (ECE/TRANS/WP.29/GRSG/101, para. 58, abbażi ta’ ECE/TRANS/WP.29/GRSG/2021/21)

                        ECE/TRANS/WP.29/2022/39

                        55

                        Proposta għar-Rettifika 1 tas-serje 02 ta’ emendi għar-Regolament Nru 55 tan-NU (L-akkoppjamenti mekkaniċi) (ECE/TRANS/WP.29/GRSG/101, para. 58, abbażi ta’ ECE/TRANS/WP.29/GRSG/2021/21)

                        ECE/TRANS/WP.29/2022/40

                        63

                        Proposta għas-Suppliment 5 tas-serje 02 ta’ emendi għar-Regolament Nru 63 tan-NU (L-emissjonijiet tal-ħoss tal-mopeds) ECE/TRANS/WP.29/GRBP/72, para. 10, abbażi ta’ ECE/TRANS/WP.29/GRBP/2021/24

                        ECE/TRANS/WP.29/2022/5

                        78

                        Proposta għas-Suppliment 1 tas-serje 05 ta’ emendi għar-Regolament Nru 78 tan-NU (Is-sistemi tal-ibbrejkjar tal-muturi) ECE/TRANS/WP.29/GRVA/11, para. 99, abbażi ta’ ECE/TRANS/WP.29/GRVA/2021/26 kif emendat permezz ta’ GRVA-11-22 (L-Anness V tar-rapport) u ECE/TRANS/WP.29/GRVA/2021/27

                        ECE/TRANS/WP.29/2022/13

                        78

                           Proposta għas-Suppliment 2 tas-serje 04 ta’ emendi għar-Regolament Nru 78 tan-NU (Is-sistemi tal-ibbrejkjar tal-muturi)

                        ECE/TRANS/WP.29/GRVA/11, para. 99, abbażi ta’ ECE/TRANS/WP.29/GRVA/2021/26 kif emendat permezz ta’
                        GRVA-11-22 (L-Anness V tar-rapport) u ECE/TRANS/WP.29/GRVA/2021/27

                        ECE/TRANS/WP.29/2022/48

                        78

                           Proposta għas-Suppliment 4 tas-serje 03 ta’ emendi għar-Regolament Nru 78 tan-NU (Is-sistemi tal-ibbrejkjar tal-muturi)

                        ECE/TRANS/WP.29/GRVA/11, para. 99, abbażi ta’ ECE/TRANS/WP.29/GRVA/2021/26 kif emendat permezz ta’
                        GRVA-11-22 (L-Anness V tar-rapport) u ECE/TRANS/WP.29/GRVA/2021/27

                        ECE/TRANS/WP.29/2022/49

                        79

                        Proposta għas-Suppliment 4 tas-serje 02 ta’ emendi għar-Regolament Nru 79 tan-NU (It-tagħmir tal-isteering) ECE/TRANS/WP.29/GRVA/11, para. 72, abbażi ta’ ECE/TRANS/WP.29/GRVA/2021/8 kif emendat permezz ta’ GRVA-11-17 (L-Anness III tar-rapport)

                        ECE/TRANS/WP.29/2022/14

                        79

                        Proposta għas-Suppliment 7 tas-serje 03 ta’ emendi għar-Regolament Nru 79 tan-NU (It-tagħmir tal-isteering) ECE/TRANS/WP.29/GRVA/11, para. 72, abbażi ta’ ECE/TRANS/WP.29/GRVA/2021/8 kif emendat permezz ta’ GRVA-11-17 (L-Anness III tar-rapport)

                        ECE/TRANS/WP.29/2022/15

                        79

                        Proposta għas-Suppliment 2 tas-serje 04 ta’ emendi għar-Regolament Nru 79 tan-NU (It-tagħmir tal-isteering) ECE/TRANS/WP.29/GRVA/11, para. 72, abbażi ta’ ECE/TRANS/WP.29/GRVA/2021/8 kif emendat permezz ta’ GRVA-11-17 (L-Anness III tar-rapport)

                        ECE/TRANS/WP.29/2022/16

                        90

                           Proposta għas-Suppliment 8 tas-serje ta’ emendi 02 għar-Regolament Nru 90 tan-NU (Il-parts ta' sostituzzjoni tal-brejkijiet)

                        ECE/TRANS/WP.29/GRVA/11, para. 101, abbażi ta’ ECE/TRANS/WP.29/GRVA/2021/28

                        ECE/TRANS/WP.29/2022/17

                        107

                        Proposta għas-serje 10 ta’ emendi għar-Regolament Nru 107 tan-NU (Il-vetturi M2 u M3) ECE/TRANS/WP.29/GRSG/101, para. 7, abbażi ta’ ECE/TRANS/WP.29/GRSG/2021/17 kif emendat permezz ta’ GRSG-122-05

                        ECE/TRANS/WP.29/2022/53

                        108

                        Proposta għas-Suppliment 6 għar-Regolament tan-NU Nru 108 (It-tajers b’wiċċ ġdid għal karozzi tal-passiġġieri u l-karrijiet tagħhom) ECE/TRANS/WP.29/GRBP/72, para. 17, abbażi ta’ ECE/TRANS/WP.29/GRBP/2021/15 kif emendat bl-Anness III tar-rapport

                        ECE/TRANS/WP.29/2022/6

                        109

                        Proposta għas-Suppliment 11 għar-Regolament Nru 109 tan-NU (It-tajers b’wiċċ ġdid għal vetturi kummerċjali u l-karrijiet tagħhom) ECE/TRANS/WP.29/GRBP/72, para. 18 u 19, abbażi ta’ ECE/TRANS/WP.29/GRBP/2021/18 u ECE/TRANS/WP.29/GRBP/2021/16 kif emendat bl-Anness IV tar-rapport

                        ECE/TRANS/WP.29/2022/7

                        116

                        Proposta għas-Suppliment 9 għall-verżjoni oriġinali għar-Regolament tan-NU Nru 116 (Is-sistemi ta’ allarm u ta’ kontra s-serq)

                        ECE/TRANS/WP.29/GRSG/101, para.71, abbażi ta’ ECE/TRANS/WP.29/GRSG/2021/27

                        ECE/TRANS/WP.29/2022/50

                        117

                        Proposta għas-Suppliment 14 tas-serje 02 ta’ emendi għar-Regolament Nru 117 tan-NU (Ir-reżistenza tat-tajers għad-dawrien, l-istorbju tad-dawrien tagħhom u l-qabda tagħhom fuq l-imxarrab) ECE/TRANS/WP.29/GRBP/72, para. 21, abbażi ta’ ECE/TRANS/WP.29/GRBP/2021/17 kif emendat permezz ta’ GRBP-74-31-Rev.1

                        ECE/TRANS/WP.29/2022/8

                        121

                        Proposta għas-Suppliment 4 tas-serje 01 ta’ emendi għar-Regolament Nru 121 tan-NU (L-identifikazzjoni tal-kontrolli, l-indikaturi operatorji u l-indikaturi) (ECE/TRANS/WP.29/GRSG/101, para. 90, abbażi ta’ ECE/TRANS/WP.29/GRSG/2021/30)

                        ECE/TRANS/WP.29/2022/22

                        125

                        Proposta għas-Suppliment 2 tas-serje 01 ta’ emendi għar-Regolament Nru 125 tan-NU (Il-Kamp Viżiv fuq Quddiem tas-Sewwieq) (ECE/TRANS/WP.29/GRSG/101, para. 97, abbażi ta’ ECE/TRANS/WP.29/GRSG/2020/11)

                        ECE/TRANS/WP.29/2022/23

                        125

                        Proposta għas-Suppliment 1 tas-serje 02 ta’ emendi għar-Regolament Nru 125 tan-NU (Il-Kamp Viżiv fuq Quddiem tas-Sewwieq) (ECE/TRANS/WP.29/GRSG/101, para. 99, abbażi ta’ ECE/TRANS/WP.29/GRSG/2021/31)

                        ECE/TRANS/WP.29/2022/24

                        141

                        Proposta għas-Suppliment 1 tas-serje 01 ta’ emendi għar-Regolament Nru 141 tan-NU (Is-sistemi tal-monitoraġġ tal-pressjoni tat-tajers) ECE/TRANS/WP.29/GRBP/72, para. 25, abbażi ta’ ECE/TRANS/WP.29/GRBP/2021/19 u ECE/TRANS/WP.29/GRBP/2021/20, kif emendat permezz ta’ GRBP-74-37

                        ECE/TRANS/WP.29/2022/9

                        142

                        Proposta għas-Suppliment 1 tas-serje 01 ta’ emendi għar-Regolament Nru 142 tan-NU (L-installazzjoni tat-tajers) ECE/TRANS/WP.29/GRBP/72, para. 28, abbażi ta’ ECE/TRANS/WP.29/GRBP/2021/21

                        ECE/TRANS/WP.29/2022/10

                        148

                        Proposta għas-Suppliment 4 tas-serje oriġinali ta’ emendi għar-Regolament Nru 148 tan-NU (L-apparat għas-sinjalar bid-dawl) (ECE/TRANS/WP.29/GRE/85, para. 8, abbażi ta’ ECE/TRANS/WP.29/GRE/2021/11 kif emendat permezz ta’ GRE-85-11)

                        ECE/TRANS/WP.29/2022/37

                        149

                        Proposta għas-Suppliment 5 tas-serje oriġinali ta’ emendi għar-Regolament Nru 149 tan-NU (L-apparat għat-tidwil tat-triq) (ECE/TRANS/WP.29/GRE/85, para. 11, abbażi ta’ ECE/TRANS/WP.29/GRE/2021/12)

                        ECE/TRANS/WP.29/2022/38

                        152

                        Proposta għas-Suppliment 5 tal-verżjoni oriġinali għar-Regolament Nru 152 tan-NU (L-AEBS għall-M1 u l-N1) ECE/TRANS/WP.29/GRVA/11, para. 78, abbażi ta’ ECE/TRANS/WP.29/GRVA/2021/22 kif emendat permezz ta’ GRVA-11-40 (L-Anness IV tar-rapport)

                        ECE/TRANS/WP.29/2022/18

                        152

                        Proposta għas-Suppliment 4 tas-serje 01 ta’ emendi għar-Regolament Nru 152 tan-NU (L-AEBS għall-M1 u l-N1) ECE/TRANS/WP.29/GRVA/11, para. 78, abbażi ta’ ECE/TRANS/WP.29/GRVA/2021/22 kif emendat permezz ta’ GRVA-11-40 (L-Anness IV tar-rapport)

                        ECE/TRANS/WP.29/2022/19

                        152

                        Proposta għas-Suppliment 2 għas-serje 02 ta’ emendi għar-Regolament tan-NU Nru 152 (L-AEBS għal M1 u N1) ECE/TRANS/WP.29/GRVA/11, para. 78 u 80, abbażi ta’ ECE/TRANS/WP.29/GRVA/2021/22 kif emendati permezz ta’ GRVA-11–40 (L-Anness IV tar-rapport) u ECE/TRANS/WP.29/GRVA/2021/23

                        ECE/TRANS/WP.29/2022/20

                        154

                        Proposta għas-serje 02 ta’ emendi għar-Regolament Nru 154 tan-NU (Il-proċedura internazzjonali ta’ testijiet għall-vetturi ħfief (WLTP)) (ECE/TRANS/WP.29/GRPE/84, para. 16, abbażi ta’ ECE/TRANS/WP.29/GRPE/2021/21 kif emendat bl-Addendum 2 u ECE/TRANS/WP.29/GRPE/85, para. xx.)

                        ECE/TRANS/WP.29/2022/41/Rev.1

                        154

                        Proposta għas-serje 03 ta’ emendi għar-Regolament Nru 154 tan-NU (Il-proċedura internazzjonali ta’ testijiet għall-vetturi ħfief (WLTP)) (ECE/TRANS/WP.29/GRPE/84, para. 16, abbażi ta’ ECE/TRANS/WP.29/GRPE/2021/22 kif emendat permezz tal-Addendum 3 u ECE/TRANS/WP.29/GRPE/85, para. xx.)

                        ECE/TRANS/WP.29/2022/42/Rev.1

                        160

                        Proposta għas-Suppliment 1 tal-verżjoni oriġinali għar-Regolament Nru 160 tan-NU (Ir-reġistratur tad-data f’każ ta’ avveniment (EDR) (ECE/TRANS/WP.29/GRSG/101, para. 109, abbażi ta’ ECE/TRANS/WP.29/GRSG/2021/33, kif emendat permezz ta’ GRSG-122-36)

                        ECE/TRANS/WP.29/2022/25/Rev.1

                        160

                        Proposta għas-Suppliment 1 tas-serje 01 ta’ emendi għar-Regolament Nru 160 tan-NU (Ir-reġistratur tad-data f’każ ta’ avveniment (EDR) (ECE/TRANS/WP.29/GRSG/101, para. 109, abbażi ta’ ECE/TRANS/WP.29/GRSG/2021/34, kif emendat permezz ta’ GRSG-122-37)

                        ECE/TRANS/WP.29/2022/26

                        161

                        Proposta għas-Suppliment 1 tal-verżjoni oriġinali għar-Regolament Nru 161 tan-NU (L-apparat għall-protezzjoni kontra użu mhux awtorizzat) (ECE/TRANS/WP.29/GRSG/101, para. 76, abbażi ta’ ECE/TRANS/WP.29/GRSG/2021/24, kif emendat bi GRSG-122-13)

                        ECE/TRANS/WP.29/2022/27

                        161

                        Proposta għas-Suppliment 2 tal-verżjoni oriġinali għar-Regolament Nru 161 tan-NU (L-apparat għall-protezzjoni kontra użu mhux awtorizzat) (ECE/TRANS/WP.29/GRSG/101, para. 78, abbażi ta’ ECE/TRANS/WP.29/GRSG/2021/28)

                        ECE/TRANS/WP.29/2022/28

                        162

                        Proposta għas-Suppliment 1 tal-verżjoni oriġinali għar-Regolament Nru 162 tan-NU (L-immobilizzaturi) (ECE/TRANS/WP.29/GRSG/101, para. 82, abbażi ta’ ECE/TRANS/WP.29/GRSG/2021/25, kif emendat bi GRSG-122-13)

                        ECE/TRANS/WP.29/2022/29

                        162

                        Proposta għas-Suppliment 2 tal-verżjoni oriġinali għar-Regolament Nru 162 tan-NU (L-immobilizzaturi) (ECE/TRANS/WP.29/GRSG/101, para. 82, abbażi ta’ ECE/TRANS/WP.29/GRSG/2021/29)

                        ECE/TRANS/WP.29/2022/30

                        163

                        Proposta għas-Suppliment 1 tal-verżjoni oriġinali għar-Regolament Nru 163 tan-NU (Is-sistemi ta’ allarm tal-vetturi)

                        ECE/TRANS/WP.29/GRSG/101, para.86, abbażi ta’ ECE/TRANS/WP.29/GRSG/2021/26

                        ECE/TRANS/WP.29/2022/51

                        Regolament Ġdid [164]

                        Proposta għal Regolament ġdid [164] tan-NU dwar tajers bl-istuds ECE/TRANS/WP.29/GRBP/72, para. 30, abbażi ta’ ECE/TRANS/WP.29/GRBP/2021/5/Rev.1 kif emendat minn GRBP-74–32

                        ECE/TRANS/WP.29/2022/43

                        Regolament Tekniku Globali Nru

                        Titlu tal-punt fl-aġenda

                        Referenza tad-dokument

                        GTR ġdid

                        Proposta għal GTR ġdid tan-NU dwar id-durabbiltà tal-batteriji fil-vetturi għall-vetturi elettrifikati (ECE/TRANS/WP.29/GRPE/84, para. 10., abbażi ta’ ECE/TRANS/WP.29/GRPE/2021/18, kif emendata bl-Addendum 1

                        Proposta għal rapport finali dwar l-istatus dwar l-iżvilupp ta’ Regolament Tekniku Globali ġdid tan-NU dwar id-Durabbiltà tal-Batteriji fil-Vetturi Elettrifikati (ECE/TRANS/WP.29/GRPE/84, para. 10., abbażi ta’ GRPE-84–02 kif emendat bl-Anness IV)

                        ECE/TRANS/WP.29/2022/45

                        ECE/TRANS/WP.29/2022/46

                        Mixxellanja

                        Titlu tal-punt fl-aġenda

                        Referenza tad-dokument

                        Riżoluzzjoni Konsolidata

                        Proposta għall-emenda 8 għar-Riżoluzzjoni Konsolidata dwar l-ispeċifikazzjoni komuni tal-kategoriji tas-sorsi tad-dawl (R.E.5) (ECE/TRANS/WP.29/GRE/85, para. 29, abbażi ta’ ECE/TRANS/WP.29/GRE/2021/24)

                        ECE/TRANS/WP.29/2022/44

                        Awtorizzazzjoni

                           Talba għal awtorizzazzjoni biex tiġi żviluppata l-emenda 4 għall-GTR Nru 3 tan-NU (Is-sistemi tal-ibbrejkjar tal-muturi)

                        ECE/TRANS/WP.29/2022/47

                        Awtorizzazzjoni

                           Awtorizzazzjoni għall-iżvilupp ta’ GTR ġdid tan-NU dwar l-emissjonijiet ta’ partikuli tal-brejkijiet

                        ECE/TRANS/WP.29/AC.3/59

                     (1)

                        Id-dokumenti kollha msemmijin fit-tabella jinsabu fuq:
                  (WP.29) Il-Forum Dinji għall-Armonizzazzjoni tar-Regolamenti (il-186 sessjoni) |
                   NU/KEE


title: Proposta għal DEĊIŻJONI TAL-KUNSILL dwar il-pożizzjoni li għandha tittieħed f’isem l-Unjoni Ewropea fit-tieni segment tar-raba’ laqgħa tal-Konferenza tal-Partijiet għall-Konvenzjoni ta’ Minamata dwar il-Merkurju fir-rigward tal-adozzjoni ta’ Deċiżjoni li tistabbilixxi l-limiti għall-iskart tal-merkurju, f’konformità mal-paragrafu 2 tal-Artikolu 11 ta’ dik il-Konvenzjoni

text:
                               IL-KUMMISSJONI
                               EWROPEA

                                                        Brussell, 16.2.2022
                                                        COM(2022) 62 final

                                                        2022/0042 (NLE)

                                            Proposta għal

                                   DEĊIŻJONI TAL-KUNSILL

     dwar il-pożizzjoni li għandha tittieħed f’isem l-Unjoni Ewropea fit-tieni segment tar-
      raba’ laqgħa tal-Konferenza tal-Partijiet għall-Konvenzjoni ta’ Minamata dwar il-
     Merkurju fir-rigward tal-adozzjoni ta’ Deċiżjoni li tistabbilixxi l-limiti għall-iskart tal-
        merkurju, f’konformità mal-paragrafu 2 tal-Artikolu 11 ta’ dik il-Konvenzjoni

MT                                                                                MT
 ---pagebreak---                                    MEMORANDUM TA’ SPJEGAZZJONI

     1.          SUĠĠETT TAL-PROPOSTA
     Din il-proposta tikkonċerna d-deċiżjoni li tistabbilixxi l-pożizzjoni li għandha tittieħed f’isem
     l-Unjoni, fit-tieni segment tar-raba’ laqgħa tal-Konferenza tal-Partijiet għall-Konvenzjoni ta’
     Minamata dwar il-Merkurju (COP4.2) b’rabta mal-adozzjoni prevista ta’ Deċiżjoni li
     tistabbilixxi l-limiti għall-iskart ikkontaminat bil-merkurju jew bil-komposti tal-merkurju
     (minn hawn ’il quddiem “skart ikkontaminat bil-merkurju”), kif imsemmi fil-paragrafu 2 tal-
     Artikolu 11 ta’ dik il-Konvenzjoni.

     2.          KUNTEST TAL-PROPOSTA
     2.1.        Il-Konvenzjoni ta’ Minamata dwar il-Merkurju
     Il-Konvenzjoni ta’ Minamata dwar il-Merkurju (“il-Ftehim”) hija l-qafas legali internazzjonali
     ewlieni maħsub biex jipproteġi s-saħħa tal-bniedem u l-ambjent mill-emissjonijiet
     antropoġeniċi u mir-rilaxxi tal-merkurju u tal-komposti tal-merkurju fl-arja, fl-ilma u fuq l-art.
     Il-Konvenzjoni tindirizza ċ-ċiklu tal-ħajja kollu tal-merkurju mill-estrazzjoni minerarja
     primarja tal-merkurju sar-rimi tal-iskart tal-merkurju. Il-Ftehim daħal fis-seħħ fis-16 ta’
     Awwissu 2017. L-Unjoni Ewropea hija parti għall-Ftehim1 bħalma huma wkoll l-Istati
     Membri kollha tagħha.
     Il-paragrafu 2, tal-Artikolu 11 tal-Ftehim, jistipula li, għall-fini ta’ dan il-Ftehim, “l-iskart tal-
     merkurju” ifisser, sustanzi jew oġġetti (a) li jikkonsistu mill-merkurju jew mill-komposti tal-
     merkurju jew (b) li fihom minnhom jew (c) li huma kkontaminati bihom, fi kwantità li taqbeż
     il-limiti li għandhom jiġu ddefiniti mill-Konferenza tal-Partijiet, u li jintremew jew li huma
     maħsuba jew meħtieġa li jintremew f’konformità mal-liġi nazzjonali jew mal-Ftehim. Din id-
     dispożizzjoni żżid li din id-definizzjoni ta’ “l-iskart tal-merkurju” teskludi l-iskart minerarju
     (materjal tal-art ta’ kopertura, skart tal-blat u żwiel), ħlief skart mill-estrazzjoni minerarja
     primarja tal-merkurju, li jkun fih il-merkurju jew komposti tal-merkurju fi kwantità inqas mil-
     limiti li għandhom jiġu ddefiniti mill-Konferenza tal-Partijiet.
     Il-paragrafu 3, tal-Artikolu 11, tal-Ftehim, jispeċifika li l-iskart li jikkwalifika bħala skart tal-
     merkurju skont il-paragrafu 2 tal-Artikolu 11 tiegħu, irid jiġi mmaniġjat b’mod
     ambjentalment korrett (“ESM”).
     Il-COP, fit-tielet laqgħa tagħha (25–29 ta’ Novembru 2019), adottat id-Deċiżjoni MC-3/52, li
     tipprevedi kif ġej:

     Minn naħa, l-iskart kollu li jikkonsisti minn jew li fih il-merkurju jew il-komposti tal-
     merkurju huwa “skart tal-merkurju” skont it-tifsira tal-Artikolu 11(2) tal-Ftehim,
     irrispettivament mill-kontenut ta’ merkurju jew ta’ komposti tal-merkurju tiegħu. Rigward il-
     materjal tal-art ta’ kopertura u l-iskart tal-blat minn estrazzjoni oħra għajr l-estrazzjoni

     1
            Id-Deċiżjoni tal-Kunsill (UE) 2017/939 tal-11 ta’ Mejju 2017 dwar il-konklużjoni f’isem l-Unjoni Ewropea
            tal-Konvenzjoni ta’ Minamata dwar il-Merkurju (ĠU L 142, 2.6.2017, p. 4).
     2
            Id-Deċiżjoni MC-3/5 Mercury waste thresholds, tar-Rapport tal-Konferenza tal-Partijiet għall-Konvenzjoni
            ta’ Minamata dwar il-Merkurju fuq il-ħidma tat-tielet laqgħa tagħha, UNEP/MC/COP.3/23 tas-7 ta’ Jannar
            2020,                          hija                        disponibbli                        hawnhekk:
            https://www.mercuryconvention.org/sites/default/files/documents/final_report/UNEP-MC-COP-3-23-
            Report-EN.pdf

MT                                                          1                                                          MT
 ---pagebreak---      minerarja primarja tal-merkurju, ma hemm l-ebda ħtieġa li jiġu żviluppati limiti, li jimplika li
     dawn effettivament jaqgħu fil-kamp ta’ applikazzjoni tal-Artikolu 11 tal-Ftehim.
     Min-naħa l-oħra, fir-rigward ta’ skart ikkontaminat bil-merkurju jew bil-komposti tal-
     merkurju (“skart ikkontaminat bil-merkurju”), inkluż żwiel mill-estrazzjoni minerarja għajr l-
     estrazzjoni primarja tal-merkurju (“żwiel mill-estrazzjoni minerarja”), peress li ma seta’
     jintlaħaq l-ebda ftehim mill-Partijiet, il-grupp ta’ esperti tekniċi, stabbilit mill-COP fit-tieni
     laqgħa tiegħu (19–23 ta’ Novembru 2018), għandu jkompli bid-diskussjonijiet dwar il-limiti
     applikabbli matul il-perjodu intersessjonali li jwassal għar-raba’ laqgħa tiegħu.
     2.2.        Il-Konferenza tal-Partijiet
     Il-Konferenza tal-Partijiet għall-Ftehim (“COP”) twettaq il-funzjonijiet assenjati lilha mill-
     Ftehim u, għal dak il-għan, għandha tqis u twettaq, fost l-oħrajn, kull azzjoni addizzjonali li
     tista’ tkun meħtieġa biex jinkisbu l-objettivi tal-Ftehim, inkluż l-adozzjoni ta’ linji gwida
     rilevanti.
     Skont l-Artikolu 28 tal-Ftehim u d-Deċiżjoni MC-1/1 dwar ir-Regoli ta’ Proċeduri adottati
     mill-COP fl-ewwel laqgħa tagħha (24–29 ta’ Settembru 2017), kull Parti għandha vot wieħed.
     Madankollu, l-Unjoni, bħala organizzazzjoni reġjonali għall-integrazzjoni ekonomika,
     teżerċita d-dritt tagħha li tivvota, dwar kwistjonijiet fil-kompetenza tagħha, b’numru ta’ voti
     ugwali għan-numru tal-Istati Membri tagħha li huma partijiet għall-Ftehim. L-Unjoni ma
     għandhiex teżerċita d-dritt għall-vot tagħha jekk kwalunkwe wieħed mill-Istati Membri
     tagħha jeżerċita d-dritt għall-vot tiegħu, u viċe versa.
     2.3.        L-att previst tal-Konferenza tal-Partijiet
     Il-ħidma intersessjonali tal-esperti msemmija hawn fuq irriżultat f’rapport iddedikat żviluppat
     mis-Segretarjat tal-Konvenzjoni, li jinkludi abbozz ta’ deċiżjoni tal-COP dwar il-limiti tal-
     iskart tal-merkurju għall-kunsiderazzjoni u għall-adozzjoni possibbli fil-COP4.2 (l-att
     previst)3.

     L-att previst se jistabbilixxi limiti li jippermettu l-identifikazzjoni ta’ skart ikkontaminat bil-
     merkurju li jaqgħu fl-ambitu tal-Artikolu 11 tal-Ftehim. Għaldaqstant, l-att previst se
     jiddefinixxi l-kamp ta’ applikazzjoni tad-dispożizzjonijiet dwar l-iskart tal-Ftehim, u b’mod
     partikolari tal-paragrafu 3 tal-Artikolu 11 tiegħu, dwar id-dmir li l-iskart tal-merkurju rilevanti
     jiġi ttrattat skont l-immaniġġjar ambjentalment korrett.

     3.          IL-POŻIZZJONI LI GĦANDHA TITTIEĦED F’ISEM L-UNJONI
     Il-pożizzjoni proposta li għandha tittieħed f’isem l-Unjoni fl-okkażjoni tat-tieni segment tar-
     raba’ laqgħa tal-COP, hija li tappoġġa l-adozzjoni ta’ att previst li jkun konsistenti mal-acquis
     tal-UE.

     Fil-fatt, filwaqt li l-att previst se jikkomplementa d-Deċiżjoni MC-3/5 billi jindirizza
     kategorija oħra ta’ skart tal-merkurju, jiġifieri skart ikkontaminat bil-merkurju, din il-
     pożizzjoni proposta hija konformi bis-sħiħ mal-pożizzjoni tal-UE adottata fid-dawl tal-COP.3,
     li kienet strumentali fl-iżvilupp ta’ din id-Deċiżjoni u li diġà kopriet il-kwistjoni tal-limitu
     għat-tali skart4.

     3
            UNEP/MC/COP.4/8
     4
            Ara d-Deċiżjoni tal-Kunsill (UE) 2019/2119 tal-21 ta’ Novembru 2019 dwar il-pożizzjoni li għandha
            tittieħed, f’isem l-Unjoni Ewropea, fit-tielet laqgħa tal-Konferenza tal-Partijiet għall-Konvenzjoni ta’

MT                                                          2                                                          MT
 ---pagebreak---      L-iskart tal-merkurju huwa rregolat fil-livell tal-UE, b’mod partikolari mir-Regolament (UE)
     2017/852 tal-Parlament Ewropew u tal-Kunsill tas-17 ta’ Mejju 2017 dwar il-Merkurju u li
     jħassar ir-Regolament (KE) Nru 1102/20085, mid-Direttiva 2008/98/KE tal-Parlament
     Ewropew u tal-Kunsill tad-19 ta’ Novembru 2008 dwar l-iskart6, mid-Direttiva 2006/21/KE
     tal-Parlament Ewropew u tal-Kunsill tal-15 ta’ Marzu 2006 dwar l-immaniġġar ta’ skart mill-
     industriji ta’ estrazzjoni u li temenda d-Direttiva 2004/35/KE7 u mid-Deċiżjoni tal-
     Kummissjoni 2000/532/KE tat-3 ta’ Mejju 2000 li tissostitwixxi d-Deċiżjoni 94/3/KE li
     tistabbilixxi lista ta’ skart skont l-Artikolu 1(a) tad-Direttiva tal-Kunsill 75/442/KEE dwar l-
     iskart u mid-Deċiżjoni tal-Kunsill 94/904/KE li tistabbilixxi lista ta’ skart perikoluż skont l-
     Artikolu 1(4) tad-Direttiva tal-Kunsill 91/689/KEE dwar skart perikoluż8.

     Id-dritt tal-UE dwar l-iskart jiddependi fuq l-obbligu ewlieni stabbilit fl-Artikoli 13 u 17 tad-
     Direttiva 2008/98/KE, li abbażi tiegħu, l-Istati Membri għandhom jieħdu l-miżuri meħtieġa
     biex jiżguraw li l-immaniġjar tal-iskart jitwettaq mingħajr ma tiġi pperikolata s-saħħa tal-
     bniedem u mingħajr ma ssir ħsara lill-ambjent. Dawn id-dispożizzjonijiet jimplimentaw l-
     obbligu tal-immaniġġjar ambjentalment korrett stabbilit fil-paragrafu 3 tal-Artikolu 11 tal-
     Ftehim.

     Tabilħaqq, filwaqt li l-UE kienet strumentali fir-rigward tal-iżvilupp tal-Ftehim, inkluż id-
     dispożizzjonijiet tiegħu dwar l-iskart tal-merkurju, u filwaqt li l-esperti tal-UE kkontribwew
     b’mod sinifikanti għad-diskussjonijiet intersessjonali tal-esperti msemmija hawn fuq, l-acquis
     tal-UE dwar l-iskart imur lil hinn mill-Artikolu 11 tal-Ftehim peress li l-iskart tal-merkurju
     kollu msemmi f’din id-dispożizzjoni huwa rregolat fil-livell tal-UE u soġġett għall-
     immaniġġjar ambjentalment korrett irrispettivament mill-kontenut ta’ merkurju jew ta’
     komposti tal-merkurju tiegħu.

     Il-pożizzjoni tal-Unjoni hija meħtieġa għax il-Partijiet għall-Ftehim għandhom jimplimentaw
     l-att previst, la darba dan jiġi adottat.

     4.          BAŻI ĠURIDIKA
     4.1.        Bażi ġuridika proċedurali
     4.1.1.      Prinċipji
     L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi
     deċiżjonijiet li jistabbilixxu “l-pożizzjonijiet li għandhom jiġu adottati f’isem l-Unjoni f’sede
     stabbilita fi ftehim, meta dik is-sede tintalab tadotta atti li jkollhom effetti legali, sakemm
     dawn ma jkunux atti li jissupplimentaw jew jemendaw il-qafas istituzzjonali tal-ftehim.”
     Il-kunċett ta’ “atti li jkollhom effetti legali” jinkludi l-atti li jkollhom effetti legali bis-saħħa
     tar-regoli tad-dritt internazzjonali li jirregolaw il-korp inkwistjoni. Jinkludi wkoll l-istrumenti

            Minamata dwar il-Merkurju, b’rabta mal-adozzjoni ta’ Deċiżjoni li tistabbilixxi l-limiti għall-iskart tal-
            merkurju, kif imsemmi fl-Artikolu 11(2) ta’ dik il-Konvenzjoni (ĠU L 3210, 11.12.2019, p. 117).
     5
            ĠU L 137, 24.05.2017, p. 1.
     6
            ĠU L 312, 22.11.2008, p. 3.
     7
            ĠU L 102, 11.4.2006, p. 15.
     8
            ĠU L 226, 6.9.2000, p. 3.

MT                                                           3                                                           MT
 ---pagebreak---      li ma għandhomx effett vinkolanti skont id-dritt internazzjonali, iżda li “jistgħu jinfluwenzaw
     b’mod determinanti l-kontenut tal-leġiżlazzjoni adottata mil-leġiżlatur tal-Unjoni”9.
     4.1.2.      Applikazzjoni għal dan il-każ
     Il-COP hija korp imwaqqaf bi ftehim, jiġifieri l-Konvenzjoni ta’ Minamata dwar il-Merkurju.
     L-att previst li l-COP hija mitluba tadotta jikkostitwixxi att li għandu effetti legali, għaliex il-
     Partijiet għall-Ftehim għandhom jieħdu miżuri biex jiżguraw li dan jiġi implimentat u jitħares.
     L-att previst la jissupplimenta u lanqas ma jemenda l-qafas istituzzjonali tal-Ftehim.
     Għalhekk, il-bażi ġuridika proċedurali għad-deċiżjoni proposta hija l-Artikolu 218(9) tat-
     TFUE.
     4.2.        Bażi ġuridika sostantiva
     4.2.1.      Prinċipji
     Il-bażi ġuridika sostantiva biex tittieħed deċiżjoni skont l-Artikolu 218(9) tat-TFUE
     tiddependi primarjament mill-objettiv u mill-kontenut tal-att previst li dwaru tittieħed
     pożizzjoni f’isem l-Unjoni. Jekk l-att previst ikollu żewġ għanijiet jew żewġ komponenti, u
     jekk wieħed minn dawk l-għanijiet jew il-komponenti jkun jista’ jiġi identifikat bħala dak
     ewlieni, filwaqt li l-ieħor ikun sempliċement inċidentali, id-deċiżjoni skont l-Artikolu 218(9)
     tat-TFUE trid tkun ibbażata fuq bażi ġuridika sostantiva waħda, jiġifieri dik meħtieġa mill-
     għan jew mill-komponent ewlieni jew predominanti.
     4.2.2.      Applikazzjoni għal dan il-każ
     L-objettiv u l-kontenut ewlenin tal-att previst huma marbuta mal-ambjent.
     Għalhekk, il-bażi ġuridika sostantiva tad-deċiżjoni proposta hija l-Artikolu 192(1) tat-TFUE.
     4.3.        Konklużjoni
     Jenħtieġ li l-bażi ġuridika tad-deċiżjoni proposta tkun l-Artikolu 192(1) tat-TFUE flimkien
     mal-Artikolu 218(9) tat-TFUE.

     9
            Il-paragrafi 61 sa 64 tas-Sentenza tal-Qorti tal-Ġustizzja tas-7 ta’ Ottubru 2014 fil-Kawża C-399/12, Il-
            Ġermanja vs Il-Kunsill, ECLI:EU:C:2014:2258.

MT                                                           4                                                          MT
 ---pagebreak---                                                                2022/0042 (NLE)

                                                 Proposta għal

                                        DEĊIŻJONI TAL-KUNSILL

      dwar il-pożizzjoni li għandha tittieħed f’isem l-Unjoni Ewropea fit-tieni segment tar-
       raba’ laqgħa tal-Konferenza tal-Partijiet għall-Konvenzjoni ta’ Minamata dwar il-
      Merkurju fir-rigward tal-adozzjoni ta’ Deċiżjoni li tistabbilixxi l-limiti għall-iskart tal-
         merkurju, f’konformità mal-paragrafu 2 tal-Artikolu 11 ta’ dik il-Konvenzjoni

     IL-KUNSILL TAL-UNJONI EWROPEA
     Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-
     Artikolu 192(1), flimkien mal-Artikolu 218(9) tiegħu,
     Wara li kkunsidra l-proposta tal-Kummissjoni Ewropea,
     Billi:
     (1)      Il-Konvenzjoni ta’ Minamata dwar il-Merkurju10 (“il-Ftehim”) ġiet konkluża mill-
              Unjoni permezz tad-Deċiżjoni tal-Kunsill (UE) 2017/93911 u daħlet fis-seħħ fis-16 ta’
              Awwissu 2017.
     (2)      Skont id-Deċiżjoni MC-1/1 dwar ir-Regoli ta’ Proċeduri adottata mill-Konferenza tal-
              Partijiet għall-Ftehim (“il-Konferenza tal-Partijiet”) fl-ewwel laqgħa tagħha, il-
              Partijiet għandhom jagħmlu kull sforz biex jilħqu ftehim b’kunsens dwar il-materji
              kollha ta’ sustanza.
     (3)      Il-Konferenza tal-Partijiet għall-Ftehim, matul it-tielet laqgħa tagħha tal-25–29 ta’
              Novembru 2019, adottat id-Deċiżjoni MC-3/512 li tistabbilixxi limiti għall-iskart li
              jikkonsisti minn jew li fih il-merkurju jew komposti tal-merkurju, kif imsemmija fil-
              paragrafu 2 tal-Artikolu 11, tal-Ftehim, u li teħtieġ li l-grupp ta’ esperti tekniċi,
              stabbilit mill-Konferenza tal-Partijiet fit-tieni laqgħa tagħha tad-19–23 ta’ Novembru
              2018, jiżviluppa limiti għall-iskart ikkontaminat bil-merkurju jew bil-komposti tal-
              merkurju (“skart ikkontaminat bil-merkurju”), inkluż għaż-żwiel mill-estrazzjoni
              minerarja għajr l-estrazzjoni primarja tal-merkurju.
     (4)      Il-Konferenza tal-Partijiet, waqt it-tieni segment tar-raba’ laqgħa tagħha tal-21–25 ta’
              Marzu 2022, hija mistennija tadotta Deċiżjoni (“id-Deċiżjoni proposta”) dwar limiti
              għall-iskart ikkontaminat bil-merkurju, kif imsemmi fil-paragrafu 2 tal-Artikolu 11 tal-

     10
              Kopja ċċertifikata tal-Konvenzjoni ta’ Minamata dwar il-Merkurju hija disponibbli hawnhekk:
              https://treaties.un.org/doc/Treaties/2013/10/20131010%2011-16%20AM/CTC-XXVII-17.pdf
     11
              Id-Deċiżjoni tal-Kunsill (UE) 2017/939 tal-11 ta’ Mejju 2017 dwar il-konklużjoni
              f’isem l-Unjoni Ewropea tal-Konvenzjoni ta’ Minamata dwar il-Merkurju (ĠU L 142,
              2.6.2017, p. 4).
     12
              Id-Deċiżjoni MC-3/5 Mercury waste thresholds, tar-Rapport tal-Konferenza tal-Partijiet għall-
              Konvenzjoni ta’ Minamata dwar il-Merkurju fuq il-ħidma tat-tielet laqgħa tagħha,
              UNEP/MC/COP.3/23        tas-7     ta’      Jannar       2020,     hija    disponibbli hawnhekk:
              https://www.mercuryconvention.org/sites/default/files/documents/final_report/UNEP-MC-COP-3-23-
              Report-EN.pdf

MT                                                      5                                                       MT
 ---pagebreak---             Ftehim, li bħala riżultat, jiddefinixxi l-kamp ta’ applikazzjoni tal-Artikolu 11 tal-
            Ftehim għal tali skart. Filwaqt li l-iskart ikkontaminat bil-merkurju li jaqa’ fl-ambitu
            tal-paragrafu 2 tal-Artikolu 11 tal-Ftehim, jenħtieġ li jkun soġġett għall-immaniġjar
            ambjentalment korrett skont il-paragrafu 3 tal-Artikolu 11 ta’ dak il-Ftehim.
     (5)    Jixraq li tiġi stabbilita l-pożizzjoni li għandha tittieħed f’isem l-Unjoni fil-Konferenza
            tal-Partijiet, billi din id-Deċiżjoni proposta, jekk tiġi approvata, se jkollha effetti legali
            peress li l-Partijiet għall-Ftehim se jkollhom jieħdu miżuri biex jimplimentawha fil-
            livelli nazzjonali u/jew reġjonali.
     (6)    L-Unjoni kkontribwiet b’mod sinifikanti għall-iżvilupp tad-dispożizzjonijiet dwar l-
            iskart tal-Ftehim u għall-ħidma intersessjonali tal-esperti mnedija bid-Deċiżjoni MC-
            3/5 u dan wassal għad-Deċiżjoni proposta; filwaqt li l-acquis tal-Unjoni diġà teħtieġ li
            l-iskart tal-merkurju kollu msemmi fil-paragrafu 2 tal-Artikolu 11 tal-Ftehim, inkluż l-
            iskart ikkontaminat bil-merkurju, jiġi mmaniġġjat mingħajr ma tiġi pperikolata s-saħħa
            tal-bniedem u mingħajr ma ssir ħsara lill-ambjent, irrispettivament mill-kontenut tal-
            merkurju tagħhom;
     (7)    Jenħtieġ li l-Unjoni tappoġġa biss l-adozzjoni ta’ Deċiżjoni mill-Konferenza tal-
            Partijiet li tkun konsistenti mal-acquis tal-Unjoni.
     ADOTTA DIN ID-DEĊIŻJONI:

                                                 Artikolu 1
     Il-pożizzjoni li għandha tittieħed f’isem l-Unjoni fit-tieni segment tar-raba’ laqgħa tal-
     Konferenza tal-Partijiet għall-Ftehim għandha tkun li tappoġġa l-adozzjoni ta’ Deċiżjoni li
     tistabbilixxi l-limiti għall-iskart ikkontaminat bil-merkurju li tkun konsistenti mal-acquis tal-
     Unjoni.

                                                 Artikolu 2
     Din id-Deċiżjoni hija indirizzata lill-Kummissjoni.

     Magħmul fi Brussell,

                                                    Għall-Kunsill
                                                    Il-President

MT                                                    6                                                      MT


title: Proposta għal DEĊIŻJONI TAL-KUNSILL dwar il-pożizzjoni li għandha tittieħed f’isem l-Unjoni Ewropea fil-Kunsill ta’ Sħubija stabbilit mill-Ftehim dwar il-Kummerċ u l-Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u r-Renju Unit tal-Gran Brittanja u l-Irlanda ta’ Fuq, min-naħa l-oħra, dwar l-adozzjoni tal-linji gwida tal-Forum tas-Soċjetà Ċivili

text:
                              IL-KUMMISSJONI
                              EWROPEA

                                                      Brussell, 15.2.2022
                                                      COM(2022) 49 final

                                                      2022/0034 (NLE)

                                          Proposta għal

                                 DEĊIŻJONI TAL-KUNSILL

     dwar il-pożizzjoni li għandha tittieħed f’isem l-Unjoni Ewropea fil-Kunsill ta’ Sħubija
     stabbilit mill-Ftehim dwar il-Kummerċ u l-Kooperazzjoni bejn l-Unjoni Ewropea u l-
     Komunità Ewropea tal-Enerġija Atomika, minn naħa waħda, u r-Renju Unit tal-Gran
      Brittanja u l-Irlanda ta’ Fuq, min-naħa l-oħra, dwar l-adozzjoni tal-linji gwida tal-
                                    Forum tas-Soċjetà Ċivili

MT                                                                                MT
 ---pagebreak---                                 MEMORANDUM TA’ SPJEGAZZJONI

     1.       SUĠĠETT TAL-PROPOSTA
     Il-Kummissjoni tipproponi li l-Kunsill jistabbilixxi l-pożizzjoni li għandha tiġi adottata f’isem
     l-Unjoni fil-Kunsill ta’ Sħubija stabbilit mill-Ftehim dwar il-Kummerċ u l-Kooperazzjoni bejn
     l-Unjoni Ewropea u l-Komunità Ewropea tal-Enerġija Atomika, minn naħa waħda, u r-Renju
     Unit tal-Gran Brittanja u l-Irlanda ta’ Fuq, min-naħa l-oħra (“il-Ftehim dwar il-Kummerċ u l-
     Kooperazzjoni”)1, b’rabta mal-adozzjoni prevista tal-Linji Gwida għat-tmexxija tal-Forum
     tas-Soċjetà Ċivili skont dan il-ftehim.

     2.       KUNTEST TAL-PROPOSTA
     2.1.     Il-Ftehim dwar il-Kummerċ u l-Kooperazzjoni
     Il-Ftehim dwar il-Kummerċ u l-Kooperazzjoni jistabbilixxi l-bażi għal relazzjoni wiesgħa
     bejn l-Unjoni Ewropea u r-Renju Unit. Dan daħal fis-seħħ fl-1 ta’ Mejju 2021, wara li ġie
     applikat b’mod proviżorju mill-1 ta’ Jannar 2021.
     Il-Ftehim dwar il-Kummerċ u l-Kooperazzjoni jistabbilixxi qafas istituzzjonali, inklużi
     mekkaniżmi għall-Partijiet biex jikkonsultaw lis-soċjetà ċivili dwar l-implimentazzjoni tal-
     Ftehim u kull ftehim supplimentari, b’mod partikolari permezz tal-interazzjoni mal-gruppi
     konsultattivi domestiċi u l-Forum tas-Soċjetà Ċivili msemmi fl-Artikoli 13 u 14.
     L-Artikolu 14 tal-Ftehim dwar il-Kummerċ u l-Kooperazzjoni jistabbilixxi li l-Partijiet
     għandhom jiffaċilitaw l-organizzazzjoni ta’ Forum tas-Soċjetà Ċivili biex imexxi djalogu
     dwar l-implimentazzjoni tat-Tieni Parti ta’ dan il-Ftehim. Il-Kunsill ta’ Sħubija għandu
     jadotta linji gwida operazzjonali għat-tmexxija tal-Forum.
     Il-Forum tas-Soċjetà Ċivili għandu jkun magħmul minn rappreżentanti tas-soċjetà ċivili tal-
     Unjoni Ewropea u tar-Renju Unit u jiltaqa’ mill-inqas darba fis-sena, sakemm ma jkunx
     miftiehem mod ieħor mill-Partijiet.
     2.2.     Id-deċiżjoni prevista tal-Kunsill ta’ Sħubija
     L-għan tal-att previst tal-Kunsill ta’ Sħubija huwa li jistabbilixxi l-linji gwida ewlenin għall-
     organizzazzjoni tal-Forum tas-Soċjetà Ċivili. Jenħtieġ li dawn il-linji gwida operazzjonali jiġu
     adottati mill-Kunsill ta’ Sħubija qabel l-ewwel laqgħa tal-Forum tas-Soċjetà Ċivili.

     3.       IL-POŻIZZJONI LI GĦANDHA TITTIEĦED F’ISEM L-UNJONI
     L-għan tad-deċiżjoni proposta tal-Kunsill huwa li tiġi stabbilita l-pożizzjoni li għandha
     tittieħed f’isem l-Unjoni Ewropea fil-Kunsill ta’ Sħubija stabbilit mill-Ftehim dwar il-
     Kummerċ u l-Kooperazzjoni rigward l-adozzjoni tal-linji gwida għall-Forum tas-Soċjetà
     Ċivili.
     Qed jiġi propost li jitwaqqaf Forum tas-Soċjetà Ċivili, magħmul minn rappreżentanti tas-
     soċjetà ċivili tal-UE u tar-Renju Unit, li jlaqqa’ flimkien għadd limitat ta’ parteċipanti fiżiċi
     minn kull naħa kif ukoll parteċipazzjoni usa’ b’mezzi elettroniċi. Dan jiġi organizzat kull sena
     f’data qrib il-laqgħa tal-Kumitat ta’ Sħubija Kummerċjali u jippermetti li l-parteċipazzjoni
     tkun kemm fiżika kif ukoll diġitali. L-organizzazzjoni tkun ir-responsabbiltà tal-Parti li
     torganizza l-laqgħa u tinbidel kull sena. L-aġenda tiġi stabbilita bi qbil bejn il-Partijiet u tkun
     tkopri kwistjonijiet relatati mal-implimentazzjoni tal-Parti II tal-Ftehim dwar il-Kummerċ u l-

     1
            ĠU L 149, 30.4.2021, p. 10.

MT                                                   1                                                     MT
 ---pagebreak---      Kooperazzjoni (il-Kummerċ, l-Avjazzjoni, it-Trasport bit-Triq, il-Koordinazzjoni tas-Sigurtà
     Soċjali u l-Viżi għal Żjarat Qosra, is-Sajd u Dispożizzjonijiet Oħra). Il-partijiet jagħmlu
     ħilithom biex jikkonsultaw il-Gruppi Konsultattivi Domestiċi rispettivi tagħhom previsti fl-
     Artikolu 13 tal-Ftehim dwar il-Kummerċ u l-Kooperazzjoni rigward punti possibbli tal-
     aġenda qabel ma jaqblu dwar aġenda.

     4.        BAŻI ĠURIDIKA
     4.1.      Bażi ġuridika proċedurali
     4.1.1.    Prinċipji
     L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi
     deċiżjonijiet li jistabbilixxu “l-pożizzjonijiet li għandhom jiġu adottati f’isem l-Unjoni f’sede
     stabbilita bi ftehim, meta dik is-sede tintalab tadotta atti li jkollhom effetti legali, sakemm
     dawn ma jkunux atti li jissupplimentaw jew jemendaw il-qafas istituzzjonali tal-ftehim.”
     Il-kunċett ta’ “atti li jkollhom effetti legali” jinkludi atti li għandhom effetti legali skont ir-
     regoli tad-dritt internazzjonali li jirregola s-sede inkwistjoni. Dan jinkludi wkoll l-istrumenti li
     ma għandhomx effett vinkolanti skont id-dritt internazzjonali, iżda li “jistgħu jinfluwenzaw
     b’mod determinanti l-kontenut tal-leġiżlazzjoni adottata mil-leġiżlatur tal-Unjoni”2.
     4.1.2.    Applikazzjoni għall-każ preżenti
     Il-Kunsill ta’ Sħubija huwa korp imwaqqaf bi ftehim, jiġifieri l-Ftehim dwar il-Kummerċ u l-
     Kooperazzjoni.
     L-att li l-Kunsill ta’ Assoċjazzjoni huwa mitlub jadotta jikkostitwixxi att b’effetti legali. L-att
     previst se jkun vinkolanti skont id-dritt internazzjonali f’konformità mal-Artikolu 14 tal-
     Ftehim dwar il-Kummerċ u l-Kooperazzjoni.
     L-att previst la jissupplimenta u lanqas jemenda l-qafas istituzzjonali tal-Ftehim dwar il-
     Kummerċ u l-Kooperazzjoni.
     Għalhekk, il-bażi ġuridika proċedurali għad-deċiżjoni proposta hija l-Artikolu 218(9) tat-
     Trattat dwar il-Funzjonament tal-Unjoni Ewropea (TFUE).
     4.2.      Bażi ġuridika sostantiva
     4.2.1.    Prinċipji
     Il-bażi ġuridika sostantiva għal deċiżjoni skont l-Artikolu 218(9) tat-TFUE tiddependi
     primarjament mill-objettiv u mill-kontenut tal-att previst li dwaru tittieħed pożizzjoni f’isem l-
     Unjoni. Jekk l-att previst ikollu żewġ għanijiet jew żewġ komponenti, u jekk wieħed minn
     dawn l-għanijiet jew komponenti jkun jista’ jiġi identifikat bħala dak prinċipali, filwaqt li l-
     ieħor ikun sempliċiment inċidentali, id-deċiżjoni skont l-Artikolu 218(9) tat-TFUE trid
     tissejjes fuq bażi ġuridika sostantiva waħda, jiġifieri dik mitluba mill-għan jew mill-
     komponent prinċipali jew predominanti.
     4.2.2.    Applikazzjoni għall-każ preżenti
     L-objettiv ewlieni u l-kontenut tal-att previst jirrigwardaw il-politika kummerċjali komuni, is-
     sajd u t-trasport. Għalhekk, il-bażi ġuridika sostantiva tad-deċiżjoni proposta hija kkostitwita
     mill-Artikolu 207, l-Artikoli 91 u 100 u l-Artikolu 43 TFUE.

     2
              Is-sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, C-399/12,
              ECLI:EU:C:2014:2258, il-paragrafi minn 61 sa 64.

MT                                                       2                                                       MT
 ---pagebreak---      4.3.    Konklużjoni
     Jenħtieġ li l-bażi ġuridika tad-deċiżjoni proposta tkun l-Artikolu 207, l-Artikoli 91 u 100 u l-
     Artikolu 43 TFUE, flimkien mal-Artikolu 218(9) TFUE.

MT                                                  3                                                   MT
 ---pagebreak---                                                                2022/0034 (NLE)

                                                Proposta għal

                                           DEĊIŻJONI TAL-KUNSILL

         dwar il-pożizzjoni li għandha tittieħed f’isem l-Unjoni Ewropea fil-Kunsill ta’ Sħubija
         stabbilit mill-Ftehim dwar il-Kummerċ u l-Kooperazzjoni bejn l-Unjoni Ewropea u l-
         Komunità Ewropea tal-Enerġija Atomika, minn naħa waħda, u r-Renju Unit tal-Gran
          Brittanja u l-Irlanda ta’ Fuq, min-naħa l-oħra, dwar l-adozzjoni tal-linji gwida tal-
                                        Forum tas-Soċjetà Ċivili

     IL-KUNSILL TAL-UNJONI EWROPEA,
     Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-
     Artikoli 43, 91, 100 u 207 TFUE, flimkien mal-Artikolu 218(9) tiegħu,
     Wara li kkunsidra l-proposta tal-Kummissjoni Ewropea,
     Billi:
     (1)      Il-Ftehim dwar il-Kummerċ u l-Kooperazzjoni bejn l-Unjoni Ewropea u l-Komunità
              Ewropea tal-Enerġija Atomika, minn naħa waħda, u r-Renju Unit tal-Gran Brittanja u
              l-Irlanda ta’ fuq, min-naħa l-oħra (“il-Ftehim dwar il-Kummerċ u l-Kooperazzjoni”),
              ġie konkluż mill-Unjoni bid-Deċiżjoni tal-Kunsill (UE) 2021/6893 tad-29 ta’ April
              2021 u daħal fis-seħħ fl-1 ta’ Mejju 2021, wara li kien ilu japplika b’mod proviżorju
              mill-1 ta’ Jannar 2021.
     (2)      L-Artikolu 14 tal-Ftehim dwar il-Kummerċ u l-Kooperazzjoni jeżiġi li l-Kunsill ta’
              Sħubija jadotta l-linji gwida għat-tmexxija tal-Forum tas-Soċjetà Ċivili, li għandu
              jiltaqa’ mill-inqas darba fis-sena, sakemm ma jkunx miftiehem mod ieħor mill-
              Partijiet.
     (3)      Il-Kunsill ta’ Sħubija għandu jadotta l-linji gwida għat-tmexxija tal-Forum tas-Soċjetà
              Ċivili.
     (4)      Għaldaqstant huwa xieraq li tiġi stabbilita l-pożizzjoni li għandha tittieħed f’isem l-
              Unjoni fil-Kunsill tas-Sħubija.
     (5)      Sabiex tippermetti l-adozzjoni f’waqtha tal-linji gwida għall-Forum tas-Soċjetà Ċivili,
              jenħtieġ li din id-Deċiżjoni tidħol fis-seħħ fid-data tal-adozzjoni tagħha,
     ADOTTA DIN ID-DEĊIŻJONI:

                                                  Artikolu 1
     Il-pożizzjoni li għandha tittieħed f’isem l-Unjoni fil-Kunsill ta’ Sħubija stabbilit mill-Ftehim
     dwar il-Kummerċ u l-Kooperazzjoni, dwar deċiżjoni li għandha tittieħed f’konformità mal-
     Artikolu 14 tiegħu, għandha tkun ibbażata fuq l-abbozz tal-linji gwida tal-Forum tas-Soċjetà
     Ċivili mehmuż ma’ din id-Deċiżjoni.

     3
              ĠU L 149, 30.4.2021, p. 2.

MT                                                    4                                                 MT
 ---pagebreak---                                                Artikolu 2
     Din id-Deċiżjoni hija indirizzata lill-Kummissjoni.
     Magħmul fi Brussell,

                                                 Għall-Kunsill
                                                 Il-President

MT                                                 5             MT
 ---documentbreak---                               IL-KUMMISSJONI
                              EWROPEA

                                                      Brussell, 15.2.2022
                                                      COM(2022) 49 final

                                                      ANNEX

                                           ANNESS

                                              tal-

                              Proposta għal Deċiżjoni tal-Kunsill

     dwar il-pożizzjoni li għandha tittieħed f’isem l-Unjoni Ewropea fil-Kunsill ta’ Sħubija
     stabbilit mill-Ftehim dwar il-Kummerċ u l-Kooperazzjoni bejn l-Unjoni Ewropea u l-
     Komunità Ewropea tal-Enerġija Atomika, minn naħa waħda, u r-Renju Unit tal-Gran
      Brittanja u l-Irlanda ta’ Fuq, min-naħa l-oħra, dwar l-adozzjoni tal-linji gwida tal-
                                    Forum tas-Soċjetà Ċivili

MT                                                                                MT
 ---pagebreak---                                                       APPENDIĊI
                      LINJI GWIDA GĦALL-FORUM TAS-SOĊJETÀ ĊIVILI
                         skont il-“Ftehim dwar il-Kummerċ u l-Kooperazzjoni”
     L-Artikolu 14(1) u l-Artikolu 14(2) tal-Ftehim dwar il-Kummerċ u l-Kooperazzjoni bejn l-
     Unjoni Ewropea u l-Komunità Ewropea tal-Enerġija Atomika, minn naħa waħda, u r-Renju
     Unit tal-Gran Brittanja u l-Irlanda ta’ Fuq, min-naħa l-oħra (il-“Ftehim dwar il-Kummerċ u l-
     Kooperazzjoni”) jipprevedi li l-Partijiet għandhom jiffaċilitaw l-organizzazzjoni ta’ Forum
     tas-Soċjetà Ċivili magħmul minn rappreżentanti tas-soċjetà ċivili tal-Unjoni Ewropea u tar-
     Renju Unit tal-Gran Brittanja u l-Irlanda ta’ Fuq (ir-Renju Unit) li għandu jiltaqa’ mill-inqas
     darba fis-sena, sakemm l-Partijiet ma jiftehmux mod ieħor . Il-Ftehim dwar il-Kummerċ u l-
     Kooperazzjoni jipprevedi wkoll li l-Kunsill ta’ Sħubija għandu jadotta l-linji gwida
     operazzjonali għat-tmexxija tal-Forum.

     1.       PARTEĊIPANTI
     Skont l-Artikolu 14(3) tal-Ftehim dwar il-Kummerċ u l-Kooperazzjoni1, il-Forum tas-Soċjetà
     Ċivili jlaqqa’ flimkien rappreżentanti tas-soċjetà ċivili tal-Unjoni Ewropea u tar-Renju Unit,
     jiġifieri rappreżentanti tal-organizzazzjonijiet tan-negozju u ta’ min iħaddem (iżda mhux
     kumpaniji privati individwali), trade unions, akkademiċi, u organizzazzjonijiet mhux
     governattivi f’fergħat differenti tas-soċjetà rilevanti għall-oqsma koperti mill-Parti II tal-
     Ftehim dwar il-Kummerċ u l-Kooperazzjoni. Il-partijiet japplikaw ir-regoli u l-prattiki
     rispettivi tagħhom dwar ir-reġistrazzjoni tar-rappreżentanti tas-soċjetà ċivili sabiex
     jippromwovu rappreżentanza bbilanċjata tal-organizzazzjonijiet tas-soċjetà ċivili.
     Għal raġunijiet prattiċi, l-għadd ta’ parteċipanti fiżiċi fil-Forum tas-Soċjetà Ċivili jkun limitat
     għal 60 rappreżentant mis-Soċjetà Ċivili fuq kull naħa, sakemm ma jkunx miftiehem mod
     ieħor mill-Partijiet. Dawn ir-rappreżentanti jkunu jistgħu jattendu l-laqgħat tal-Forum tas-
     Soċjetà Ċivili personalment jew b’mezzi elettroniċi. Il-partijiet jistgħu jaqblu li jagħmlu l-
     laqgħa għal kollox virtwalment skont l-Artikolu 14(2) tal-Ftehim dwar il-Kummerċ u l-
     Kooperazzjoni. Il-Forum tas-Soċjetà Ċivili jkun miftuħ għal membri oħra tal-
     organizzazzjonijiet tas-soċjetà ċivili, li jirreġistraw minn qabel, biex ikunu osservaturi.

     2.       KAMP TA’ APPLIKAZZJONI
     Id-diskussjonijiet tal-Forum tas-Soċjetà Ċivili jkopru l-oqsma fil-Parti II tal-Ftehim dwar il-
     Kummerċ u l-Kooperazzjoni: il-kummerċ, l-avjazzjoni, it-trasport bit-triq, il-koordinazzjoni
     tas-sigurtà soċjali u l-viżi għal żjarat qosra, is-sajd u dispożizzjonijiet oħra.

     3.       KALENDARJU, ORGANIZZAZZJONI U ORDNIJIET TAL-ĠURNATA
     Il-Ftehim dwar il-Kummerċ u l-Kooperazzjoni jistabbilixxi li l-Forum tas-Soċjetà Ċivili
     jiltaqa’ mill-inqas darba fis-sena, sakemm ma jkunx miftiehem mod ieħor mill-Partijiet. Il-
     Forum tas-Soċjetà Ċivili jiltaqa’ qrib id-data tal-laqgħa tal-Kumitat ta’ Sħubija Kummerċjali,
     sakemm ma jkunx miftiehem mod ieħor mill-Partijiet. Il-kopresidenti tal-Kumitat ta’ Sħubija

     1
            Il-Forum tas-Soċjetà Ċivili għandu jkun miftuħ għall-parteċipazzjoni ta’ organizzazzjonijiet
            indipendenti tas-soċjetà ċivili stabbiliti fit-territorji tal-Partijiet, inklużi membri tal-gruppi konsultattivi
            domestiċi msemmija fl-Artikolu 13 tal-Ftehim dwar il-Kummerċ u l-Kooperazzjoni. Kull Parti għandha
            tippromwovi rappreżentanza bilanċjata, li tinkludi organizzazzjonijiet nongovernattivi,
            organizzazzjonijiet tan-negozju u ta’ min iħaddem, u trade unions, attivi fil-qasam ekonomiku, tal-
            iżvilupp sostenibbli, soċjali, tad-drittijiet tal-bniedem, ambjentali u oħrajn.

MT                                                            1                                                                MT
 ---pagebreak---      Kummerċjali u tal-Kumitati Speċjalizzati fil-Kummerċ u l-kopresidenti tal-Kumitati
     Speċjalizzati dwar l-Enerġija, it-Trasport bl-Ajru, is-Sikurezza tal-Avjazzjoni, it-Trasport bit-
     Triq, il-Koordinazzjoni tas-Sigurtà Soċjali u s-Sajd ikunu jistgħu jipparteċipaw fil-Forum
     meta jiġu diskussi kwistjonijiet li huma fil-mandat tagħhom.
     Il-Forum tas-Soċjetà Ċivili jiġi organizzat mill-Parti li hija responsabbli biex tospita l-laqgħa
     tal-Kumitat ta’ Sħubija Kummerċjali, li jfisser li l-post tal-Forum jalterna bejn l-Unjoni
     Ewropea u r-Renju Unit, sakemm ma jkunx miftiehem mod ieħor mill-Partijiet. Il-Parti li
     tospita l-Forum tipprovdi l-post u tiffaċilita l-laqgħa (pereżempju tipprovdi links għar-
     reġistrazzjoni u l-parteċipazzjoni virtwali).
     Il-Partijiet jagħmlu ħilithom biex jikkonsultaw lill-Gruppi Konsultattivi Domestiċi rispettivi
     tagħhom dwar punti possibbli tal-aġenda qabel ma jaqblu dwar abbozz tal-ordni tal-ġurnata
     mal-parti l-oħra. Il-Partijiet jagħmlu ħilithom biex jippubblikaw l-abbozz tal-ordni tal-ġurnata
     15-il jum qabel id-data tal-laqgħa tal-Forum tas-Soċjetà Ċivili.
     Il-Parti ospitanti tabbozza r-riżultati u l-konklużjonijiet tal-Forum tas-Soċjetà Ċivili bi qbil
     mal-Parti l-oħra, fi żmien 30 jum mil-laqgħa. Ir-riżultati u l-konklużjonijiet ta’ kull waħda
     mil-laqgħat jiġu kondiviżi mal-Kunsill ta’ Sħubija, il-Kumitat ta’ Sħubija Kummerċjali u l-
     Kumitati Speċjalizzati dwar l-Enerġija, it-Trasport bl-Ajru, is-Sikurezza tal-Avjazzjoni, it-
     Trasport bit-Triq, il-Koordinazzjoni tas-Sigurtà Soċjali u s-Sajd u jkunu disponibbli għall-
     pubbliku.
     Il-Kunsill ta’ Sħubija jista’ jemenda dawn il-linji gwida, fost l-oħrajn biex jindirizza
     kwistjonijiet li jinqalgħu matul l-implimentazzjoni tagħhom.

MT                                                  2                                                    MT